Torna

Torna er en liten elv eller bekk i komitatet Veszprém vest i Ungarn. Elven har sin kilde i byen Ajka. I vestlig retning renner elven gjennom Kolontár, Devecser, Somlóvásárhely, Tüskevár, Apácatorna og Kisberzseny og munner ut i Marcal ved Karakó.

Den 4. oktober 2010 kollapset en damvegg og utløste en flom av giftig rødt slam fra en aluminafabrikk tilhørende selskapet MAL Magyar Alumínium Termelő és Kereskedelmi Zrt. i byen Ajka. Gjørmen ble utløst i en flodbølge og fulgte Tornas løp gjennom flere nærliggende landsbyer, åkrer og vassdrag helt til munningen i Marcal.

Elver i Ungarn